Իրո Վալլար

Իրո Նիկոլյա Վալլար (, ), տահիտցի և Ֆրանսացի ֆուտբոլիստ, Պապեետե քաղաքի «Դրեգոն» ֆուտբոլային ակումբի և Տահիտիի հավաքականի կենտրոնային պաշտպան։ 2012 թվականի Օկեանիայի ֆուտբոլի կոնֆեդերացայի հաղթող է և մրցաշարի Ոսկե գնդակի դափնեգիր` որպես լավագույն ֆուտբոլիստ։

Կարիերա 
Ֆուտբոլում իր առաջին քայլերը Վալլարն սկսել է Անժե ֆուտբոլային ակումբում, որտեղից 2001 թվականին տեղափոխվել է ֆրանսական «Մոնպելիե» ֆուտբոլային ակումբի պահեստային թիմ, որը հանդես է գալիս Ֆրանսիայի սիրողական առաջնությունում, Ֆրանսիայի դիվիզիոնում 4-րդն է։ 2003 թվականի Նիկոլյան լքել է «Մոնպելիեն» և տեղափոխվել է «Սետ», որտեղ հանդես է եկել երեք տարի և 2005 թվականին թիմի հետ դուրս է եկել Ֆրանսիայի ֆուտբոլի երկրորդ դիվիզիոն, բայց արդեն մյուս խաղաշրջանում կրկին վերադարձել է Ֆրանսիայի ֆուտբոլի երրորդ դիվիզիոն։ Երկրորդ դիվիզիոն տեղափոխվելը, չնայած որ «Սետը» 2004/05 թվականներին գրավել է միայն երրորդ տեղը, կապված էր նրա հետ, որ երկրորդ տեղը գրաված «Վալանդը» դուրս էր եկել մրցույթից։ «Սետի» կազմում Վալլարը մասնակցել է 44 խաղի և խփել է մեկ գնդակ։

Երկրորդ դիվիզիոնում «Սետի» կազմում խաղալով ընդամենը 7 խաղ` Նիկոլյան 2006 թվականին որոշել է տեղափոխվել պորտուգալական «Պենաֆիել» ակումբ։ Ոչ մի անգամից մեկնարկային կազմում դաշտ դուրս չգալով` Վալլարն արդեն մյուս տարի տեղափոխվել է ֆրանսիական ծովափնյա Ռեյունյոն շրջանի «Էկսելիոր» ակումբ։ 2008 թվականին պաշտպանը նորից վերադառնում է Ֆրանսիա և 2008/09 թվականներին անցկացրել է «Մոնսո Բուրգոն» ակումբի կազմում` մասնակցելով Ֆրանսիայի սիրողական առաջնությանը։

2010 թվականին Նիկոլյան վերադառնում է հայրենիք և պայմանագիր կնքում «Դրեգոն» ակումբի հետ, որի կազմում 2011/12 խաղաշրջանում հաղթում է Տահիտիի առաջնությունը, ինչի արդյունքում խաղացողին հրավիրել են երկրի ազգային հավաքականի հիմնական կազմում խաղալու։

Հավաքական 
2001 թվականին Նիկոլյա Վալլարը հրավիրվել է Տահիտիի երիտասարդական առաջնություն, որի կազմում անց է կացրել 3 խաղ և գոլ է խփել Նոր Կալեդոնիայի դեմ խաղում (6:2)։

«Դրեգոն» ակումբի հաղթանակից հետո պաշտպանն առաջին անգամ հրավիրվել է երկրի հավաքականի հիմնական կազմում խաղալու և մասնկացելու 2012 թվականի Օվկիանիայի երկրների գավաթին։ Մրցաշարի ժամանակ Նիկոլյան եղել է թիմի ավագը։ Գավաթի խաղարկության ժամանակ Վալլարը մասնակցել է իր թիմի բոլոր 5 խաղերին` տուգանային հարվածով խփելով 2 գոլ։

Առաջին անգամ աչքի է ընկեր 2012 թվականի հունիսի 3-ին` Նոր Կալեդոնիայի դեմ խաղում (4:3, փոխարինվել է 66-րդ րոպեին), երկրորդ անգամ` հունիսի 5-ին, Վանուատուի դեմ խաղում (4:1, խաղացել է ամբողջ հանդիպման ընթացքում)։

Եզրափակիչը խաղում, որը տեղի է ունեցել հունիսի 10-ին, տահիտցիները 1:0 հաշվով հաղթել են Նոր Կալեդոնիային հավաքականին և դարձել առաջին թիմը, որն Ավստրալիայի ֆուտբոլի ազգային հավաքականից և Նոր Զելանդիայի ֆուտբոլի ազգային հավաքականից բացի կարողացել է հաղթել Օվկիանիայի երկրների գավաթը։ Տահիտցիներն ավտոմատ կերպով դուրս են եկել ՖԻՖԱ Կոնֆեդերացիաների գավաթ 2013 Բրազիլիայում, իսկ Նիկոլյա Վալլարը պարգևատրվել է «Ոսկե գնդակով» և ճանաչվել է մրցաշարի լավագույն խաղացող։

Ձեռքբերումներ

Ակումբային
 «Դրեգոն»
 Տահիտիի առաջնություն. 2011/12

 Տահիտիի առաջնություն
 Օվկիանիայի երկրների գավաթ. 2012

Անձնական 
 Օվկիանիայի երկրների գավաթ. 2012

Ծանոթագրություններ

Արտաքին հղումներ 
 
 
 Պրոֆիլը www.footballdatabase.eu կայքում 
 
 

Ֆուտբոլի պաշտպաններ